การลงทุนแบบเน้นคุณค่านี้เหมาะกับมนุษย์เงินเดือนอย่างไร
เนื่องจากมนุษย์เงินเดือนมีงานประจำและภาระด้านต่างๆ ที่ต้องดูแล ปัจจัยสำคัญคือเรื่องเวลา ลงทุนได้แต่ต้องใช้เวลาให้น้อยเพราะไม่มีเวลามานั่งเฝ้าจอทั้งวันเหมือนเทรดเดอร์ และก็ไม่มีเวลามานั่งวิเคราะห์หุ้นลึกๆ ตาม Company visit แบบผู้จัดการกองทุน Value Investing เป็นหลักการลงทุนที่ใช้เวลาน้อย ทำให้เป็นวิธีการลงทุนที่เหมาะสำหรับมนุษย์เงินเดือน แต่ก็ไม่ได้หมายความว่าไม่ต้องใช้เวลาเลย ! ดังนั้นหากจะลงทุนแบบ VI คุณจะยังคงต้องทำการบ้านบ้างเพื่อให้คุณมีโอกาสประสบความสำเร็จมากขึ้น ผมได้สรุปหลักการที่ปรับปรุงใช้หลักการลงทุนของ VI แต่ปรับให้ใช้ง่ายขึ้นทำตามได้ง่ายเป็น 5 ข้อดังนี้ ข้อหนึ่ง VI ต้องลงทุนอย่างมีเหตุผล มีสติ มองภาพง่ายๆ ก็คืออย่าซื้อตามอารมณ์แต่ต้องมีเหตุผลในการซื้อที่ดีพอ ไม่ใช่เห็นหุ้นขึ้นเยอะๆ ก็ไปซื้อตาม คุณจะต้องมองให้ออกว่าหุ้นตัวนั้นมีโอกาสเติบโตได้หรือไม่? ธุรกิจมีความแข็งแกร่งหรือเปล่า? ราคาในปัจจุบันถูกหรือแพงแค่ไหน? ในเรื่องของราคานี้สำคัญมาก หุ้นจะราคาถูกหรือแพงไม่ได้ดูที่ราคา แต่สามารถเช็คเปรียบเทียบได้ด้วยอัตราส่วนทางการเงินต่างๆ เช่นค่า P/E และอัตราการจ่ายเงินปันผล เป็นต้น ข้อสอง ลงทุนอย่างมีสติ อย่าไปเชื่อข่าว “วงใน” ให้มาก
ความรู้ทางการเงิน